Astăzi, 29 martie a.c., a avut loc predarea-primirea unui teren din domeniul public al statului, administrat prin MAPN, în domeniul public al statului și administrarea acestuia de către Ministerului Afacerilor Interne – Inspectoratul pentru Situații de Urgență "Mr. CONSTANTIN ENE" al Județului Bacău, în vederea construirii unei noi subunități de pompieri.
Atât conducerea Inspectoratului General pentru Situații de Urgență, cât și autoritățile publice locale au conștientizat necesitatea înființării unei subunități de pompieri în zonă, cu scopul de a oferi cetățenilor din urbe și din localitățile adiacente un grad sporit de siguranță.
Acesta este un prim pas necesar construirii ulterioare a unei subunități de pompieri în această zonă deoarece, actualmente, intervențiile sunt asigurate de Detașamentul de Pompieri Bacău, subunitate ce are un raion de intervenție amplu.
Construcția noului sediu al subunității se va realiza prin finanțare externă, prin Programul Dezvoltare Durabilă 2021-2027.
Furnizarea unui serviciu de calitate cetățenilor este și va rămâne prioritatea zero, aspect ce presupune noi investiții în extinderea patrimoniului imobiliar al instituțiilor din domeniul situațiilor de urgență, în vederea diminuării timpilor de răspuns.